श्रीमाधोपुर. जलदाय विभाग की लापरवाही के चलते गुरुवार को बावड़ी जोन पर बने CWR की छत टूट गई। वहीं विभाग के अधिकारी भूकंप आने से छत टूटना बता रहे हैं। जलदाय विभाग के अधिशाषी अभियंता मदनलाल मीणा स्वयं मानते हैं कि सीडब्ल्यूआर काफी पुरानी होने से भूकंप नहीं झेल पाई। इसके चलते छत टूट गई। एक साल से पीना पड़ रहा था दूषित पानी...
जानकारी के अनुसार कस्बे के बावड़ी जोन पर करीब चार लाख लीटर की पेयजल आपूर्ति की टंकी बनी हुई है, वहीं पर अंडर ग्राउंड सीडब्ल्यूआर बना हुआ है, जहां पेयजल आपूर्ति लाइन से हजारों लीटर पानी रोजाना व्यर्थ बह रहा है। जैसे ही पेयजल आपूर्ति बंद होती है तो वहां इकट्ठा गंदा पानी वापस पाइपों में चला जाता है। दूसरे दिन जैसे ही पेयजल आपूर्ति शुरू की जाती है तो गंदा पानी नलों में चला जाता है। इसके चलते आधे कस्बेवासियों को दूषित पानी पीना पड़ता है। यह सिलसिला करीब एक वर्ष से चल रहा है।
दो साल से नहीं हुई जलाशय की सफाई...
जलदायविभाग की लापरवाही इस कदर है कि बावड़ी स्थित सीडब्ल्यूआर टंकी की आखिरी सफाई 21 जनवरी 2016 को हुई थी। जब नियमों की बात की जाए तो प्रति छह माह से सीडब्ल्यूआर टंकी की सफाई आवश्यक है। बावड़ी आश्रम के पास स्थित लोगों का आरोप है कि पानी की टंकी सीडब्ल्यूआर की जलदाय विभाग द्वारा सफाई नहीं की जाती है।
शिकायत पर कलेक्टर ने दिए थे कार्रवाई के निर्देश...
डाबलामें क्षतिग्रस्त टंकी से हादसे की आशंका जताते हुए ग्राम सभा में प्रस्ताव लिया गया था। शिकायत पर कलेक्टर ने 2016 में पीएचईडी को कार्रवाई के निर्देश दिए थे। दो साल बाद भी मामले में कार्रवाई नहीं होने से ग्रामीणों में आक्रोश है।
शुरूहुई टंकियों को कंडम घोषित कराने की कार्रवाई...
पीएचईडीने मावंडा कला डाबला में पहाड़ी पर बनी पानी की क्षतिग्रस्त टंकियों गुहाला के सीडब्ल्यूआर को कंडम घोषित कराने के लिए कार्रवाई शुरू की है। एईएन सत्यवीर यादव ने बताया कि प्रस्ताव बनाकर चीफ इंजीनियर को भेजा गया है। पानी की टंकियों की छत गिर रही है।
एक ये भी है मामला...
नीमकाथाना/मावंडाकला डाबला में पहाड़ी पर बनी पानी की टंकी एवं गुहाला के सीडब्ल्यूआर की छत गिरने लगी है। तीनों गांवों में टंकी की छत कमजोर हो गई है। कई दिनों से छत टुकड़ों के रूप में ढह कर टंकी के अंदर गिर रही है। इससे पानी में कचरा सीमेंट मिल रहा है। फिलहाल इन टंकियों से ग्रामीणों को पानी सप्लाई किया जा रहा है। डाबला के वार्ड पंच कृष्ण कुमार गुर्जर ने बताया दो साल से टंकी की छत गिर रही है। पहाड़ी पर बनी 1.50 लाख लीटर पानी की टंकी के कमजोर होने से बड़े हादसे का खतरा है। पहाड़ी के नीचे आबादी के लोग चिंतित हैं। कलेक्टर से लेकर विभागीय अधिकारियों को कई बार शिकायतें दी हैं। पंचायत ने भी टंकी के कमजोर होने का प्रस्ताव लिया था। कार्रवाई नहीं हुई तो अब ग्रामीणों ने फिर से ज्ञापन दिया है। गुर्जर ने बताया कि डाबला में टंकी के नीचे पांच-सात परिवार रहते हैं। उन्हें कमजोर टंकी से खतरा हो सकता है। टंकी की छत पिछले दिनों गिर गई। इससे ग्रामीणों को चिंता होने लगी है। मावंडा कला में 1.50 लाख लीटर पानी की टंकी के छत गिरी हुई है। ग्रामीणों की शिकायतों के बाद भी सुधार नहीं हो रहा।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva